open-index/open-wikipedia-markdown huggingface dataset:
Miles McPherson

**Miles McPherson** (s. 30. maaliskuuta 1960 Brooklyn, New York) on yhdysvaltalainen pastori, motivaatiopuhuja ja entinen NFL:n ammattilaispelaaja. Hän perusti Rock Church -nimisen megaseurakunnan San Diegoon vuonna 2000, ja toimii edelleen sen johtavana pastorina. Hänen kirjansa *Do Something! Make Your Life Count* johti Do Something Churchin perustamiseen. Do Something Church on järjestö, joka auttaa kirkkoja toteuttamaan avustustyön strategioita.

*Newsmax* nimesi McPhersonin 100 vaikuttavimman evankelisen joukkoon Yhdysvalloissa vuonna 2017.

## Lähteet
Alotau

**Alotau** on satamakaupunki Papua-Uudessa-Guineassa. Vuonna 2000 kaupungissa oli reilut 10&nbsp;000 asukasta.

## Maantiede
Alotau sijaitsee Uuden-Guinean saaren kaakkoiskärjen tuntumassa Milnenlahden pohjoisrannalla. Kaupunki sijaitsee metsäisillä kukkuloilla.

## Talous ja liikenne
Alotaun meri- ja rannikkoliikenteen satamalaiturit valmistuivat vuonna 1975, minkä myötä kaupungista on tullut paikallisesti merkittävä satamakaupunki. Alotaun sataman kautta viedään merikuljetuksina kopraa ja sieltä käsin operoivat myös useat merellä toimivat kalastusalukset.

Alotausta johtaa päällystetty maantie luoteeseen Doguraan ja kaupungin lähellä Gurneyssä sijaitsee lentokenttä.

Alotaun lähiympäristössä kasvatetaan vihanneksia ja rannikolla kaupungista itään kasvatetaan kookospalmuja (kookospähkinöitä).

## Lähteet

## Aiheesta muualla
Kay Arthur

**Kay Arthur** (11. marraskuuta 1933 – 20. toukokuuta 2025) oli yhdysvaltalainen kristillinen kirjailija, raamatunopettaja ja *Precept Ministries International* -järjestön perustaja. Häntä on pidetty merkittävänä naisteologina ja raamatunopetuksen uudistajana. Hänen uransa kesti yli viisikymmentä vuotta. Hän tuli tunnetuksi roolistaan ​​raamatullisen lukutaidon edistämisessä maailmanlaajuisesti järjestönsä kautta, jonka hän perusti yhdessä miehensä Jack Arthurin kanssa. Yhdessä he tekivä radio- ja televisiosarjan *Precepts for Life*.

Kay kirjoitti useita kirjoja, kuten *The New Inductive Study Bible* ja *A Marriage Without Regrets*. Hän saavutti useita Christian Book Awards -palkintoja, ja vuonna 2011 hänet nimitettiin National Religious Broadcasters Hall of Fameen.

*Newsmax* nimesi Arthurin 100 vaikuttavimman evankelisen joukkoon Yhdysvalloissa vuonna 2017.

## Lähteet
Jay Sekulow

**Jay Alan Sekulow** (s. 10. kesäkuuta 1956 New York) on yhdysvaltalainen asianajaja, uskonnollisen ja poliittisen median vaikuttaja sekä American Center for Law and Justice-järjestön (ACLJ) pääjuristi. Hänet tunnetaan erityisesti uskonnonvapautta ja sananvapautta koskevien tapausten ajamisesta Yhdysvaltain korkeimmassa oikeudessa, sekä radio- ja televisio-ohjelmien, kuten *Jay Sekulow Live!*, juontajana. Hän on toiminut usein vierailevana kommentaattorina *[[Christian Broadcasting Network]]ila* ja on toiminut presidentti Donald Trumpin henkilökohtaisessa asianajotiimissä.

Sekulow on taustaltaan juutalainen, mutta kääntyi kristinuskoon tavattuaan Jews for Jesus-järjestön edustajia. Asianajaja kääntyi kristinuskoon tavattuaan juutalaisia ​​Jeesuksen vuoksi. *Newsmax* nimesi Sekulowin 100 vaikuttavimman evankelisen joukkoon Yhdysvalloissa vuonna 2017.

## Lähteet
Torsten Lindberg

**Torsten Lindberg** on muun muassa seuraavien henkilöiden nimi:

* Torsten Lindberg (1876–1934), suomalainen henkikirjoittaja ja Suinulan verlöylyn silminnäkijäkuvauksen tekijä
* Torsten Lindberg (1917–2009), ruotsalainen jalkapallopelaaja -ja valmentaja
Eric Metaxas

**Eric Metaxas** (s. 27. kesäkuuta 1963 New York) on yhdysvaltalainen kirjailija, radiojuontaja, puhuja ja konservatiivinen kulttuurivaikuttaja. Metaxas tunnetaan erityisesti kristinuskosta, historiallisista elämäkerroista ja yhteiskunnallisesta aktivismista. Hän on kirjoittanut muun muassa teokset *Bonhoeffer: Pastor, Martyr, Prophet, Spy*, *Amazing Grace: William Wilberforce and the Heroic Campaign to End Slavery* ja *Martin Luther: The Man Who Rediscovered God and Changed the World*. Hän on luonut myös käsikirjoituksia kristilliseen lastenohjelmaan *[[Popsikkaat]]*.

Metaxas saavutti vuonna 2010 Evangelical Christian Publishers Associationin Vuoden kirjan palkinnon. Newsmax nimesi Metaxasin 100 vaikuttavimman evankelisen joukkoon Yhdysvalloissa vuonna 2017.

## Lähteet
Christopher Small

**Neville Charles Christopher Small** (17. maaliskuuta 1927 Palmerston North – 7. syyskuuta 2011) oli uusiseelantilainen säveltäjä ja musiikkitieteilijä.

Small syntyi nuorimpana hammaslääkärin ja entisen opettajan kolmesta lapsesta. Hän opiskeli alun perin eläintiedettä ja sai kandidaatin arvon Otagon yliopistosta. Hän valitsi kuitenkin musiikillisen uran, siirtyi Wellingtonin Victoria-yliopistoon ja valmistui musiikin kandidaatiksi vuonna 1951. Small työskenteli opettajana koulussa ja sävelsi samalla musiikkia animaatioihin. Hän sävelsi myös baletin *Children of the Mist*, johon Leigh Brewer teki koreografian. Small sai vuonna 1961 stipendin, jonka turvin hän matkusti Eurooppaan. Hän perehtyi Lontoossa avantgardistisiin kulttuuripiireihin ja aloitti opettamisen koulussa Wembleyssä. Vuodesta 1968 hän opetti Anstey College of Physical Educationissa Birminghamissa ja vuodesta 1971 Ealing College of Higher Educationissa.

Small julkaisi kirjat *Music, Society, Education* (1977), *Music of the Common Tongue* (1987) ja *Musicking* (1998). Hän tarkasteli musiikin merkitystä eri kulttuureissa ja kritisoi näkemystä eurooppalaisen taidemusiikin ylivertaisuudesta. Hän kannatti musiikkikasvatuksen siirtämistä pois luokkahuoneympäristöstä. Kirjassa *Music of the Common Tongue* Small tarkasteli afrikkalaisen musiikin kehittymistä afroamerikkalaiseksi musiikiksi. Tätä aihetta hän käsitteli myös radio-ohjelmassa *This Is Who We Are* (1988). Kirjassa *Musicking* Small käsitteli musiikkia toimintana. Hän käytti nimitystä “musicking” (*musikointi*) kattavasti kaikenlaisista musiikillisista aktiviteeteista, kuten säveltämisestä, esittämisestä, kuuntelusta ja suihkussa laulamisesta.

Jäätyään eläkkeelle Ealing College of Higher Educationista Small muutti elämänkumppaninsa, jamaikalaissyntyisen Neville Braithwaiten kanssa Sitgesiin lähelle Barcelonaa. Pariskunta avioitui vuonna 2006 Espanjan lain muutoksen myötä. Braithwaite kuitenkin kuoli jo samana vuonna. Small työskenteli katalonialaisten kuorojen kanssa ja vastaanotti vierailijoita Euroopasta sekä Yhdysvalloista. Hän kiersi myös osallistumassa konferensseihin. Yhdysvalloissa Smallin ajatukset tekivät vaikutuksen muiden muassa Charles Keiliin, Robert Walseriin, Susan McClaryyn ja Robert Christgauhun.

## Lähteet
Michael L. Brown

**Michael L. Brown** (s. 16. maaliskuuta 1955) on yhdysvaltalainen radiojuontaja, kirjailija, apologeetta, aktivisti ja messiaanisen juutalaisuuden sekä kristillisen sionismin ja karismaattisen liikkeen kannattaja. Hän on erityisen tunnettu radioshowstaan *The Line of Fire*, jota lähetetään laajasti Yhdysvalloissa. Brown toimii *FIRE School of Ministry* -instituutin presidenttinä ja käytännöllisen teologian professorina Pohjois-Carolinassa. Hän on toiminut myös *Coalition of Conscience*-järjestön johtajana. Hän on julkaissut yli 40 kirjaa, ja hänen tuotantoonsa kuuluu erityisesti messiaaniseen juutalaisuuteen ja raamatulliseen herätysteologiaan liittyvää kirjallisuutta.

*Newsmax* nimesi Brownin 100 vaikuttavimman evankelisen joukkoon Yhdysvalloissa vuonna 2017.

## Lähteet
Gunnar Johansson (jalkapalloilija)

**Gunnar Johansson** (29. helmikuuta 1924 Hjärtum – 14. helmikuuta 2003) oli ruotsalainen jalkapalloilija, joka pelasi puolustajan pelipaikalla. Hän oli pituudeltaan 182-senttimetrinen. Johansson pelasi kaksi ottelua Ruotsin A-maajoukkueessa, niistä molemmat vuoden 1950 MM-kilpailuissa.

Johansson pelasi seuraurallaan kotimaansa lisäksi Ranskassa.

## Lähteet
Gunnar Johansson

**Gunnar Johansson** on muun muassa seuraavien henkilöiden nimi:

* Gunnar Johansson (1903–1942), suomenruotsalainen toimittaja ja kirjailija
* Gunnar Johansson (1924–2003), ruotsalainen jalkapalloilija
Mirosław Bulzacki

**Mirosław Andrzej Bulzacki** (s. 23. lokakuuta 1951 Łódź) on puolalainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on pituudeltaan 184-senttimetrinen. Bulzacki pelasi 24 ottelua Puolan A-maajoukkueessa. Hän kuului joukkueen kokoonpanoon vuoden 1974 MM-kilpailuissa, joissa Puola saavutti pronssia. Bulzacki ei kuitenkaan pelannut turnauksessa minuuttiakaan.

Bulzacki pelasi seuraurallaan muun muassa 13 vuotta ŁKS Łódźissa.

## Lähteet

## Aiheesta muualla
Adam Musiał

**Adam Musiał** (18. joulukuuta 1948 Wieliczka – 18. marraskuuta 2020) oli puolalainen jalkapalloilija, joka pelasi vasemman laitapuolustajan pelipaikalla. Hän oli vasenjalkainen ja pituudeltaan 175-senttimetrinen. Musiał pelasi 34 ottelua Puolan A-maajoukkueessa. Hän pelasi kuusi ottelua vuoden 1974 MM-kilpailuissa, joista Puola saavutti kolmannen sijan pronssiottelussa Brasiliaa vastaan.

Musiał’n seurauran joukkueet olivat kotimaansa Wisła Krakova, Arka Gdynia ja englantilainen Hereford United. Hän voitti Arka Gdynian riveissä Puolan cupin kaudella 1978–1979.

Pelaajauransa jälkeen Musiał toimi valmentajana. Hän aloitti Wisła Krakovan apuvalmentajana ja oli joukkueen päävalmentaja vuosina 1989–1992. Tämän jälkeen hän valmensi Lechia Gdańskia 1992–1993, Stal Stalowa Wolaa 1993–1995 ja GKS Katowicea 1995–1996.

## Lähteet

## Aiheesta muualla
Gas Company Tower

**Gas Company Tower** on Yhdysvalloissa, Los Angelesin kaupungissa sijaitseva toimistokäytössä oleva pilvenpiirtäjä. Rakennus on 228 metriä korkea, ja siinä on 52 kerrosta. Se rakennettiin vuosina 1988–1991. Rakennuksen päärakenne on terästä. Se on syyskuussa 2025 Los Angelesin viidenneksi korkein rakennus.

Rakennuksen arkkitehtuurista vastasi arkkitehtitoimisto Skidmore, Owings and Merrill.

## Lähteet

## Aiheesta muualla
Explorer 5

**Explorer 5** oli Nasan 24. elokuuta 1958 laukaistu satelliitti. Explorer 5 oli viimeinen viidestä Nasan Jet Propulsion Laboratoryn (JPL) alkuperäisestä Explorer-luotainsarjasta. JPL suunnitteli, valmisti ja operoi Explorer 5:n. Kantoraketin vian vuoksi se ei saavuttanut kiertorataa ja putosi takaisin Maahan.

## Laukaisu ja onnettomuus
Explorer 5 laukaistiin 24. elokuuta 1958 Cape Canaveral Missile Test Centeristä Juno I -kantoraketilla. Ensimmäisen vaiheen irtautumisen jälkeen Redstone-raketti jatkoi työntövoiman tuottamista ja törmäsi toiseen vaiheeseen 12 sekuntia irtautumisen jälkeen. Tämä muutti raketin suuntaa, minkä seuraksena toinen vaihe suuntasi väärään suuntaan syttyessä, jolloin kiertorataa ei saavutettu, kantoraketti palasi Maan ilmakehään ja putosi takaisin Maahan.

## Tehtävät
Explorer 5:n tehtävät olivat samat kuin sen edeltäjällä, Explorer 4:llä:

* tehdä ensimmäiset tarkat mittaukset Van Allenin vyöhykkeiden protoneista ja elektroneista.
* havainnoida Operaatio Arguksen ydinräjähdysten vaikutuksia-

## Rakenne

Explorer 5:n rakenne oli identtinen sen edeltäjään, Explorer 4:än. Satelliitti oli 2,03 metriä pitkä ja 0,15 metriä leveä ja muodoltaan sylinterimäinen nokkakartio. Satelliitti oli valmistettu ruostumattomasta AISI-410 -tyyppisestä teräksestä. Explorer 5:n pinta oli hiekkapuhallettu. Sylinterin pohjassa oli Sergeant-rakettimoottori. Satelliitin yläosassa oli Mallory-elohopeaparistot, jotka antoivat virtaa satelliitin yläosassa ollelle matalatehoiselle lähettimelle. Paristojen alapuolella sijaitsi matalatehoinen 10 milliwatin lähetin, joka toimi 108 megahertsin taajuudella.

## Lähteet
Torsten Lindberg (jalkapalloilija)

**Torsten Gustav Adolf Lindberg** (14. huhtikuuta 1917 Nässjö – 31. elokuuta 2009 Malmö) oli ruotsalainen jalkapalloilija, joka pelasi maalivahdin pelipaikalla. Hän pelasi 19 ottelua Ruotsin A-maajoukkueessa. Hän kuului joukkueensa kokoonpanoon vuoden 1950 MM-kilpailuissa, joista Ruotsi sai pronssia. Lisäksi hän voitti Ruotsin olympiamaajoukkueen kanssa kultaa Lontoon vuoden 1948 kesäolympialaisista.

Lindberg voitti IFK Norrköpingin riveissä kuudesti Ruotsin liigamestaruuden. Hänen muihin seurajoukkueihinsa lukeutuivat muun muassa Örgryte IS. Lindberg toimi Ruotsin maajoukkueen valmentajana vuoden 1958 MM-kilpailuissa. Hän voitti valmentajana kahdesti Ruotsin liigamestaruuden Djurgårdens IF FF:n joukkueessa. Hän oli vuoden 1948 olympiamestaruusjoukkueen viimeinen elossa oleva jäsen, kunnes kuoli 92-vuotiaana.

## Lähteet

## Aiheesta muualla
Meksikon alle 17-vuotiaiden jalkapallomaajoukkue

**Meksikon alle 17-vuotiaiden jalkapallomaajoukkue** edustaa Meksikoa kansainvälisissä jalkapallon alle 17-vuotiaiden maajoukkuekilpailuissa. Se on voittanut ikäluokkansa MM-kilpailut vuosina 2005 ja 2011. Joukkueen historian selvästi eniten maaleja tehnyt pelaaja on 18 osumallaan Stephano Carrillo.

## Lähteet
Fuhlsbüttler Straßen metroasema

**Fuhlsbüttler Straße** on Hampurin metron U3-linjan suunniteltu asema, joka on tarkoitus avata vuonna 2029.

## Historia
Ajatus U3-linjan asemasta Hardorffswegissä ei ole uusi. Jo 1960- ja 1970-luvuilla U3-linjan pohjoispuolelle suunniteltiin maanalaista asemaa suunnitellulle Barmbek - Steilshoop - Bramfeld linjalle. Osana vuonna 2014 toteutettua metroverkoston laajennuksen konseptitutkimusta harkittiin Fühlsbüttler Straßen aseman toteuttamista U3-linjan väliasemana. Päätöstä kuitenkin lykättiin, kunnes uuden U5-metrolinjan ensimmäisen vaiheen lopullinen reitti oli päätetty. U5-linjan reitiksi suunniteltiin tuolloin Rübenkamp - Hartzloh - Steilshoop. Jos linja olisi rakennettu Hartzlohin kautta, Fühlsbüttler Straßen asemaa ei olisi tarvinnut toteuttaa, sillä se olisi sijainnut liian lähellä Hartzlohin suunniteltua asemaa.

Päätös U5-linjan ensimmäisen vaiheen reitistä välillä Sengelmannstraße - Steilshoop - Bramfeld, tehtiin joulukuussa 2017, ja tästä johtuen Fuhlsbüttler Straßen väliaseman tarvetta tarkasteltiin uudelleen vuonna 2018, ja aseman suunnittelu aloitettiin 5. helmikuuta 2019. Syksyllä 2020 ja 2021 Hochbahn AG toteutti kaksi kyselyä, joissa kaupunkilaiset pystyivät jättämään ehdotuksia ja tietoja aseman ja sen ympäristön suunnittelusta. Aseman suunnittelu saatiin päätökseen syyskuussa 2023.  Aseman rakennuspäätös tehdään syksyllä 2025, rakennustyöt on tarkoitus aloittaa vuonna 2027, ja se on tarkoitus avata keväällä 2029. 

## Sijainti
Asema, jossa on kaksi sivulaituria, joista kumpikin on 120 metriä pitkä, on tarkoitus rakentaa Fuhlsbüttler Straßen ylittävälle metrosillalle Hardorffswegin suuntaisesti. Tämä edellyttää verrattain pieniä muutoksia nykyisellä linjalla. Asema tarjoaa metroyhteyden tiheästi asuttuun osaan Barmbek-Nordista. Aseman pääsisäänkäynti sijaitsee Fuhlsbüttler Straßen länsipuolella. Sinne rakennetaan myös hissit. Lisäksi aseman länsipäähän rakennetaan toinen sisäänkäynti Vollmerswegin ja Hardorffswegin risteyksen alueelle.

## Lähteet
Helge Aalto

**Helge Aulis Aalto** (4. elokuuta 1906 – 5. maaliskuuta 1976) oli suomalainen jalkapalloilija, jääpalloilija 1920-luvulla ja jalkapalloerotuomari 1930-luvulla.

Helge Aalto pelasi jalkapalloa TPS:ssä vuosina 1924–1930 yhteensä 92 ottelua, joissa hän teki 24 maalia. Hän kuului TPS:n ensimmäiseen Suomen-mestaruusjoukkueeseen vuonna 1928.

Jalkapallon lisäksi Aalto pelasi talvisin TPS:n jääpallojoukkueessa, ja hänelle kertyi vuosina 1926–1932 yhteensä viisi pääsarjakautta, joissa hän pelasi 11 ottelua ja teki 14 maalia.

Pelaajauransa jälkeen hän toimi jalkapalloerotuomarina 1930-luvulla. Hän toimi samalla myös Turun Erotuomarikerhon puheenjohtajana vuosina 1935–1940 ja 1947–1950. 
 
Helge Aalto toimi pelaajauransa jälkeen TPS:n seurasihteerinä vuodet 1949–1950 ja seuran puheenjohtajana vuosina 1955–1957. Lisäksi hän kuului seuran johtokuntaan 13 vuoden ajan.

Hän oli töissä Turun rikospoliisissa.

## Lähteet
Hemmo Hakkarainen

**Hemmo Alfred Hakkarainen** (15. huhtikuuta 1924 Pälkäne – 14. toukokuuta 2001) oli suomalainen näyttelijä. Hän työskenteli suuren osan urastaan Lappeenrannan kaupunginteatterissa.

## Elämä ja ura
Hemmo Hakkaraisen vanhemmat olivat tilkkijä Aaro Hakkarainen ja Hulda Aurora Salo. Hän avioitui 1949 ja liitosta syntyi kolme lasta. Hakkarainen opiskeli iltanäyttelijänä Tampereen Teatterissa yli kymmenen vuotta ja suoritti lisäksi erinäisiä kursseja. Hakkarainen aloitti harjoittelijana Tampereen Työväen Teatterissa 1955–1956, mistä hän jatkoi näyttelijänä Kokkolan teatteriin 1956–1957, Jyväskylän Työväen Teatteriin 1957–1959, Hämeenlinnan kaupunginteatteriin 1959–1961, Kokkolan kaupunginteatteriin 1961–1963, Kuopion Yhteisteatteriin 1963–1965 ja Mikkelin Teatteriin 1965–1969. Hakkaraisen pitkä rupeama Lappeenrannan kaupunginteatterissa alkoi 1969.

Hakkaraisen näyttämötehtäviä olivat muun muassa Napolin kuningas Alonso ja orja Caliban William Shakespearen näytelmässä *[[Myrsky (näytelmä)|Myrsky]]*, Ryhtilä Mika Waltarin komediassa *Miljoonavaillinki*, Akselin rooli Väinö Linnan draamassa *Täällä Pohjantähden alla*, Akustin rooli Hella Wuolijoen draamassa *[[Niskavuoren Heta (näytelmä)|Niskavuoren Heta]]*, Juhanin rooli Aleksis Kiven näytelmässä *Seitsemän veljestä*, Hortension rooli Shakespearen komediassa *[[Kuinka äkäpussi kesytetään]]* ja Pickeringin rooli musikaalissa *[[My Fair Lady]]*.

Hakkarainen vieraili useina vuosina Pyynikin kesäteatterissa.

Hakkarainen näytteli kahdessa suomalaisessa televisiotuotannossa 1980-luvulla. Ensimmäinen oli kapakan isännän osa Pertti Melasniemen ohjaamassa ja Liisa Nevalaisen käsikirjoittamassa kuusiosaisessa sarjassa *Hämähäkki* (1982) ja toinen oli Kopsun osa Markku Onttosen ohjaamassa kansankomediassa *Hirvikeikka* (1985). *Hirvikeikka* perustuu Aimo Vuorisen samannimiseen näytelmään vuodelta 1983.

Hakkarainen kuoli vuonna 2001 ja hänet on haudattu Tampereella Kalevankankaan hautausmaalle.

## Lähteet
*
* 
* 

### Viitteet
Jaxson Dart

**Jaxson Chase Dart** (s. 13. toukokuuta 2003 Kaysville, Utah, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Dart edustaa NFL-joukkue New York Giantsia. Ennen NFL-uraansa hän Etelä-Carolinan yliopiston ja Mississippin yliopiston joukkueita. Giants varasi hänet ensimmäisellä kierroksella 25. varausvuorolla .

Toukokuussa 2025 Dart teki Giantsin kanssa nelivuotisen ja yhteensä 17 miljoonan dollarin arvoisen tulokassopimuksen.

Dart on pelannut kolme NFL:n runkosarjan ottelua. Näissä otteluissa hän on heittänyt 13 onnistunutta heittoa 20 heittoyrityksestä. Hänen heittojensa onnistumisprosentti on 65,0 %. Hän on heittänyt 111 heittojaardia ja yhden touchdownin. Hän on edennyt juoksemalla 54 jaardia ja tehnyt yhden touchdownin. Hän on rähmännyt pallon yhden kerran. Uran tilastot päivitetty kauden 2025 neljännen peliviikon jälkeen 29. syyskuuta 2025.

## Lähteet
Ketmen

**Ketmen** ( tai Ұзынқара жотасы, *Ūzynqara jotasy*) on Tienšaniin kuuluva vuoristo Kazakstanissa ja Kiinassa rajalla. Sen pituus on itä-länsisuunnassa noin 300 ja leveys 40–50 kilometriä. Korkein kohta on Aspan maiden rajalla (3&nbsp;652 metriä).

Ketmen erottaa Ilijoen laakson Kegenin alangosta.
Jyrkkärinteisiä ja tasahuippuisia vuoria jakavat jokilaaksot ja syvät rotkot. Jokien alluviaalikeiloilla on aroa, 1800 metrin yläpuolella kuusimetsiä ja 2&nbsp;700 metrin yläpuolella subalpiinisia ja alppiniittyjä.

## Lähteet
Santeri Elo

**Santeri Elo** (s. 27. toukokuuta 2005 Turku) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan vasen laitahyökkääjä. Elolla on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Elo on Tarvasjoen Urheilijoiden kasvatti. Hän siirtyi juniorina sittemmin Turun Palloseuraan. Kaudella 2021–2022 Elo oli 15 osumallaan seuran U18-joukkueen paras maalintekijä. Hän pelasi osan kaudestaan myös TPS:n U20-joukkueessa, jossa Elo voitti SM-pronssia, kuten myös kauden 2022–2023 päätteeksi. Kaudella 2023–2024 hän voitti joukkueen sisäisen tehotilaston lukemalla +20. Elo voitti kauden päätteeksi U20 SM-hopeaa. Kaudeksi 2024–2025 hän siirtyi Rauman Lukon U20-joukkueeseen, jossa Elo voitti Suomen-mestaruuden.

Kaudeksi 2025–2026 Elo palasi TPS:n U20-joukkueeseen. Hän nousi kesällä 2025 myös seuran SM-liigajoukkueen harjoitusrinkiin. Elo teki liigadebyyttinsä kauden 2025–2026 kahdeksannella kierroksella 27. syyskuuta 2025 Helsingin IFK:ta vastaan, kun Veli-Matti Savinainen joutui sivuun. Hänet merkittiin heti TPS:n ykkösketjun oikeaan laitaan Joel Määtän ja Lukas Wernblomin viereen. Elo sai ottelussa jääaikaa 10.31 minuuttia.

### Maajoukkueura
Elo on pelannut 16 poikien maaottelua.

## Yksityiselämä
Elo valmistui ylioppilaaksi Kerttulin lukiosta syksyllä 2024.

## Tilastot

## Lähteet
*
*

### Viitteet
Ilin Alatau

**Ilin Alatau** (; ) on Tienšaniin kuuluva vuoristo Kazakstanissa ja Kirgisian rajalla. Sen pituus on kaarevassa itä-länsisuunnassa 350 ja leveys 30–40 kilometriä. Korkein kohta on Talğar (4&nbsp;973 metriä).

Graniitista, konglomeraatista, kalkki- ja hiekkakivestä sekä liuskeesta muodostunut vuoristo liittyy keskiosassaan Küñgöi Alatoohon. Keskiosan jyrkkärinteisten vuorten terävillä huipuilla on jäätiköitä. Vuotuinen sademäärä on 800–900 millimetriä. Vuorilta saa alkunsa joukko Ilin ja Şun sivujokia.

Pohjoisen reuna-alueen aro on viljelyskäytössä ja laaksot toimivat laitumena ja heinämaana. 900 metrin yläpuolella on metsiä. Pohjoisrinteen juurella sijaitsee Almatyn kaupunki.

## Lähteet
Algerian kansalaisuus

**Algerian kansalaisuus** on laillinen suhde Algerian demokraattisen kansantasavallan ja yksityishenkilön välillä. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä Algerian kansalaisia ovat sellaiset henkilöt, joiden syntyessä vähintään toisella vanhemmista on maan kansalaisuus. Myös sellaiset lapset, jotka löydetään Algerian alueelta, ja joiden vanhemmat ovat jääneet tuntemattomiksi, lasketaan syntyperäisiksi algerialaisiksi.

## Kansalasiuuden saaminen hakemuksella
Hakemuksen perusteella Algerian kansalaisuus voidaan myöntää sellaiselle henkilölle, joka täyttää seuraavat ehdot:

* on asnunut maassa väh. 7 vuotta
* tuntee maan tapoja ja kulttuuria
* on todettu hyvämaineiseksi ja terveeksi
* ei ole saanut tuomiota rikoksista 
* pystyy elättämään itsensä

Hakijat, jotka ovat naimisissa Algerian kansalaisen kanssa, vaadittu odotusaika on lyhennetty kahteen vuoteen, mikäli pari on ollut naimisissa vähintään kolme vuotta. Edellä mainitut ehdot voidaan poistaa kokonaan sellaisilta hakijoilta, jotka ovat tehneet jonkin erityislaatuisen palveluksen valtion hyväksi. 

## Kaksoiskansalaisuus ja kansalaisuuden menettäminen
Algeria sallii kaksoiskansalaisuuden.

Algerialaiset voivat oma-aloitteisesti luopua kansalasiuudestaan, mutta tarvitsevat siihen maan viranomaisten luvan, minkä lisäksi henkilöllä pitää olla myös jonkin muun maan kansalaisuus valtiottomuuden estämiseksi. Hakemuksella Algerian kansalaisuuden saaneet henkilöt voivat menettää sen, mikäli he ovat syyllistyneet kansallisen turvallisuuden vaarantaviin rikoksiin, muihin vakaviin rikoksiin (esim. petos) tai toimineet tavalla, joka tulkitaan uskollisuudenosoittamiseksi vieraalle valtiolle.

## Lähteet

* 
* 

### Viitteet
Nooa Viuhkola

**Nooa Viuhkola** (s. 14. elokuuta 2006 Oulu) on suomalainen jääkiekkoilija, joka edustaa SM-liigajoukkue Oulun Kärppiä. Hän on pelipaikaltaan oikea laitahyökkääjä.

## Ura
### Seuraura
Viuhkola on Oulun Kärppien kasvatti. Hän toimi kaudella 2020–2021 seuran U16 Akatemia-joukkueen varakapteenina. Kaudella 2022–2023 Viuhkola voitti U18 Suomen-mestaruuden ja kaudella 2023–2024 SM-pronssia.

Harjoituskaudella 2025–2026 Viuhkola nousi Kärppien SM-liigarinkiin. Hän aloitti kauden U20-joukkueessa. Viuhkola oli pudotuspeleissä joukkueen paras maalintekijä ja jakoi sisäisen pistepörssin voiton Frans Viidan kanssa tehtyään seitsemässä ottelussa tehot 3+3=6. Hän teki SM-liigadebyyttinsä runkosarjan seitsemännellä kierroksella 27. syyskuuta 2025 vieraissa Tapparaa vastaan. Viuhkola merkittiin Kärppien nelosketjun vasempaan laitaan Kasperi Ojantakasen ja Benjamin Pietilän viereen. Hän sai ottelussa jääaikaa 8.03 minuuttia. Lokakuussa Viuhkola teki Kärppien kanssa kevääseen 2027 asti ulottuvan SM-liigasopimuksen. Hän pelasi SM-liigassa kauden aikana 19 runkosarjaottelua ilman tehopisteitä.

### Maajoukkueura
Viuhkola on pelannut kolme nuorten ja 17 poikien maaottelua.

## Yksityiselämä
Viuhkolan isä Jari pelasi omalla urallaan hyökkääjänä pudotuspelit mukaan lukien yhteensä 659 SM-liigaottelua Kärpissä ja oli voittamassa viittä Suomen-mestaruutta, joista vuonna 2007 joukkueensa kapteenina. Hän oli voittamassa myös Suomen A-maajoukkueessa MM-hopeaa (2007) ja -pronssia (2008). Kärpät on jäädyttänyt Jari Viuhkolan pelinumeron 24.

Nooa Viuhkolan serkut Kasper ja Julius Paananen ovat jalkapalloilijoita. Kasper pelaa Veikkausliigaa Seinäjoen Jalkapallokerhossa ja Julius AC Oulussa.

## Tilastot

## Lähteet
*
*
*

### Viitteet
Joachim-Mähl-Straßen metroasema

**Joachim-Mähl-Straße** on Hampurin metron U2-linjan asema, joka avattiin 9. maaliskuuta 1991. Asemaa käyttää arkisin 2 592 matkustajaa päivässä. Asema on nimetty runoilija Joachim Mählin mukaan. Asema suunniteltiin väestönsuojaksi 1080:lle ihmiselle. Aseman suunnitteli arkkitehtitoimisto Rintz + Klünder + Baas.

## Historia
U2-linjan jatkeen rakennustyöt Niendorf Marktista Niendorf Nordiin aloitettiin vuonna 1984. Osuuden piti avautua vuonna 1987, mutta alueen asukkaiden valitukset ja korkeaan pohjavedenpintaan liittyvät ongelmat johtivat laajennuksen valmistumisen viivästymiseen.

Hampurin ensimmäinen pormestari Henning Voscherau avasi laajennuksen virallisesti 9. maaliskuuta 1991 senaattorien Wilhelm Rahlfsin ja Eugen Wagnerin läsnä ollessa.

## Lähteet
Tauqūm

**Tauqūm** () on hiekkatasanko Kazakstanin Almatyn alueella Ilijoen alajuoksun, Balqaşjärven ja Kürtıjoen välissä. Sen pituus on 200 ja leveys 60 kilometriä ja pinta-ala on 8&nbsp;300 neliökilometriä.

Tauqūm koostuu useista erillisistä hiekkakentistä, joita rajaa muun muassa Jusandalan tasanko lounaassa. Hiekalla kasvaa muun muassa saksaulpensaita, tatarkasveja, harjasvehniä ja marunoita ja Ilin ja sen sivuhaarojen varrella röyhykaisloja ja pajuja. Pohjavesi on kaakossa 60:n ja luoteessa 2–10 metrin syvyydessä. Aluetta käytetään talvilaitumena.

## Lähteet
Juzes

**Juzes** () on kunta Ranskan eteläosassa Haute-Garonnen departementissa Oksitanian alueella. Se sijaitsee noin 46 kilometriä Toulousen kaupungista kaakkoon.

Juzesin kylä koostuu tiiviiksi ryhmäksi rakennetuista taloista, linnasta ja Saint-Légerin kirkosta. Linna, Château de Juzes, on kylän länsiosassa. Sen tarkkaa rakentamisajankohtaa ei tiedetä, mutta tutkimusten mukaan se rakennettiin 1300-luvun alussa. Seurakuntakirkko oli omistettu Pyhälle Légerille. Se on yksilaivainen ja sitä koristaa kellotorni. Muurien ympäröimä hautausmaa on kirkon itäpuolella.


Tiedosto:Juzes castle1.JPG|Château de Juzes.
Tiedosto:Juzes eg.JPG|Saint-Légerin kirkko.


## Lähteet

## Aiheesta muualla
Küngöi Ala-Too

**Küngöi Ala-Too** (, ) on Tienšaniin kuuluva vuoristo Kirgisiassa ja Kazakstanin rajalla. Sen pituus on itä-länsisuunnassa 285 kilometriä ja keskikorkeus 4&nbsp;200 metriä. Korkein kohta on Tšok-Tal (4&nbsp;770 metriä).

Küngöi Ala-Too liittyy keskiosassaan Ilin Alatauhun. Sen eteläpuolella sijaitsee Ysyk-Köljärven laakso. Osalla huipuista on jäätiköitä. Maanjäristykset ketovat vuorten kohoamisen jatkuvan. Hyötykaivannaisiin kuuluvat monimetallit, molybdeeni, volframi ja kupari. Vuorilta louhittua kalkkikiveä käyttää Kürmöntün sementtitehdas.

Kosteammilla pohjoisrinteillä kasvaa kuusia ja mäntyjä. Etelärinteet ovat 1&nbsp;900–2&nbsp;400 metriin saakka puoliaavikkoa ja ylempänä aroa. 2&nbsp;800–3&nbsp;000 metrin yläpuolella on subalpiinisia ja alppiniittyjä. Eläinkuntaan kuuluvat ylärinteillä argaali, siperianvuorikauris ja lumileopardi sekä alempana aasianmetsäkauris, isokauris, susi, kettu ja ilves.

## Lähteet
Zygmunt Maszczyk

**Zygmunt Paweł Maszczyk** (s. 3. toukokuuta 1945 Siemianowice Śląskie) on puolalainen ammattilaisuransa päättänyt jalkapalloilija, joka pelasi keskikenttäpelaajan pelipaikalla. Hän on pituudeltaan 175-senttimetrinen.

Maszczyk pelasi seitsemän ottelua vuoden 1974 MM-kilpailuissa, joista Puola tuli kolmanneksi pronssiottelussa Brasiliaa vastaan. Maszczyk pelasi Puolan olympiamaajoukkueessa 11 ottelua, joista yhdeksän avauskokoonpanossa. Hän oli mukana voittamassa kultaa Münchenin vuoden 1972 kesäolympialaisista. Lisäksi hän sai hopeaa seuraavista kesäolympialaisista.

Maszczykin seurajoukkueisiin lukeutuivat muun muassa Ruch Chorzów ja Valenciennes.

## Lähteet
Kongsmark Strand

**Kongsmark Strand** on taajama Slagelsen kunnassa Tanskassa. Taajamassa oli 232 asukasta vuoden 2025 alussa.

## Väestökehitys

## Lähteet

## Aiheesta muualla
Svenstrup (täsmennyssivu)

**Svenstrup** voi tarkoittaa seuraavia Tanskan taajamia:

* Svenstrup Aalborgin kunnassa
* Svenstrup Favrskovin kunnassa 
* Svenstrup Slagelsen kunnassa
* Svenstrup Sønderborgin kunnassa
Sønderup (Slagelse)

**Sønderup** on entinen taajama Slagelsen kunnassa Tanskassa. Taajamassa oli 205 asukasta vuoden 2018 alussa.

## Väestökehitys

## Lähteet

## Aiheesta muualla
Sakari Kostilainen

**Sakari Kostilainen** (s. 2. joulukuuta 2006 Helsinki) on suomalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan vasen laitahyökkääjä.

## Ura
Kostilainen on Jokereiden kasvatti. Hän voitti kaudella 2021–2022 U16 Suomen-mestaruuden ja kaudella 2023–2024 U18 Suomen-mestaruuden. Kaudeksi 2024–2025 Kostilainen siirtyi Porin Ässien U20-joukkueeseen. Hän oli tehoilla 19+17=36 joukkueen paras maalintekijä ja toiseksi paras pistemies Lauri Eskolan jälkeen.

Huhtikuussa 2025 Kostilainen teki Ässien kanssa kaksivuotisen SM-liigasopimuksen. Harjoituskaudella 2025–2026 hän herätti huomiota näyttämällä Tampere Cupin finaaliottelussa kieltään Tapparan vaihtoaition suuntaan. Kostilainen aloitti sarjakautensa U20-joukkueessa. Hän teki liigadebyyttinsä runkosarjan seitsemännellä kierroksella 27. syyskuuta 2025 JYPiä vastaan. Kostilainen merkittiin Ässien nelosketjun vasempaan laitaan Patrik Juholan ja Feetu Knihdin viereen. Hän sai ottelussa jääaikaa 8.50 minuuttia. Hän teki SM-liigauransa ensimmäisen maalin vierasottelussa Lukkoa vastaan 24. tammikuuta 2026. 28. maaliskuuta Kostilainen ratkaisi SM-liigahistorian kolmanneksi pisimmän ottelun ajassa 124.23 viimeistelemällä 3–2-voittomaalin neljännessä jatkoerässä pudotuspeliottelussa SaiPaa vastaan.

## Muuta
Kostilainen on maininnut esikuvakseen Brad Marchandin, joka tunnetaan rottamaisena pelaajana, ja luonnehtinut itseään hieman samantyyliseksi pelaajaksi. Hän on valinnut pelinumeronsa 63 Marchandin innoittamana. Kostilainen tunnetaan kovana taklaajana ja vikkelänä luistelijana sekä vastustajien ärsyttäjänä.

## Tilastot

## Lähteet
*
*

### Viitteet
Det Ny Teater

**Det Ny Teater** on Kööpenhaminassa sijaitseva vuonna 1908 perustettu teatteri. Teatterissa on noin tuhannen katsojan päänäyttämö ja kolmensadan katsojan sivunäyttämö.
## Lähteet

## Aiheesta muualla

* Teatterin verkkosivut
Huajiangin kanjonin silta

**Huajiangin kanjonin silta** on Kiinassa Guizhoun maakunnassa sijaitseva maailman korkein silta. Se avattiin syyskuussa 2025 ja on korkeimmillaan 625 metriä maanpinnasta.
## Lähteet

## Aiheesta muualla
Archaía Ílida

**Archaía Ílida** () on Kreikan kylä, joka kuuluu hallinnollisesti Ílidan kuntaan, Eliin alueyksikköön ja Länsi-Kreikan alueeseen. Kylän väkiluku on 162 (2021).

Archaía Ílidan kylä, suomeksi ”Antiikin Elis” sijaitsee noin 12 kilometriä pohjoiseen Amaliádasta ja noin 31 kilometriä pohjoiseen Pýrgoksesta. Sen nimi tulee siitä, että se sijaitsee lähellä antiikin ajan Eliin kaupungin arkeologista aluetta. Kylän nähtävyyksiin lukeutuu myös Eliin arkeologinen museo.

Archaía Ílida muodostaa oman kyläyhdyskuntansa (Δημοτική Κοινότητα Αρχαίας Ήλιδας, *Dimotikí Koinótita Archaías Ílidas*), johon ei kuulu muita asutuksia.

## Lähteet
Lentopallon naisten maailmanmestaruuskilpailut 2022

**Lentopallon naisten maailmanmestaruuskilpailut 2022** pelattiin Alankomaissa ja Puolassa 23. syyskuuta – 15. lokakuuta. Mukana oli 24 joukkuetta. Loppu- ja pronssiottelu pelattiin Alankomaiden Apeldoornissa, ja myös Puolan Gliwicessä pelattiin yksi välierä ja kaksi puolivälierää. Muut kisakaupungit olivat Alankomaissa Arnhem ja Rotterdam sekä Puolassa Łódź ja Gdańsk. Mestaruuden voitti Serbia, hopealle sijoittui Brasilia ja pronssia sai Italia. Turnauksen arvokkaimmaksi pelaajaksi valittiin Serbian Tijana Bošković.

## Turnausjärjestelmä
Turnauksen 24 joukkuetta pelasivat ensimmäisellä kierroksella neljässä kuuden joukkueen alkulohkossa. Kunkin alkulohkon neljä parasta joukkuetta etenivät toiselle kierrokselle, joka pelattiin kahdessa kahdeksan joukkueen lohkossa ja johon laskettiin mukaan ensimmäisen kierroksen otteluiden tulokset. Toiselta kierrokselta pääsivät jatkoon lohkojen neljä parasta joukkuetta, jotka pelasivat puolivälierissä pääsystä mitaliotteluihin.

## Tuloksia

Apeldoornissa pelatussa pronssiottelussa Italia voitti Yhdysvallat eräluvuin 3–0. Myöhemmin samana päivänä Apeldoornissa pelatussa loppuottelussa Serbia voitti Brasilian erin 3–0. Puolivälierissä karsiutuivat Japani, Kiina, Puola ja Turkki.

## Sijoitukset

## Lähteet
777 Tower

**777 Tower** on Yhdysvalloissa, Los Angelesin kaupungissa sijaitseva pilvenpiirtäjä. Rakennus on toimistokäytössä, ja se rakennettiin vuosina 1988–1991. Torni on 221 metriä korkea, ja siinä on 53 kerrosta. Rakennus on saanut energiaystävällisyydestään kultaisen LEED-sertifikaatin.

777 Tower on syyskuussa 2025 Los Angelesin kahdeksanneksi korkein rakennus. Sen päämateriaali on teräs. Rakennuksen suunnitteli arkkitehti César Pelli.

## Lähteet

## Aiheesta muualla
Håtunan leikki

**Håtunan leikki** () oli Ruotsin kuninkaan Birger Maununpojan veljien Valdemarin ja Eerikin salaliitto vallan anastamiseksi, josta kerrotaan Eerikinkronikassa. Sen mukaan Valdemar ja Eerik vangitsivat Birgerin, hänen kuningatarpuolisonsa Märtan ja arkkipiispa Nils Kettilssonin Upplannin Håtunassa vuonna 1306. Birger vapautui kaksi vuotta myöhemmin, mutta tapaus johti hänen kostoonsa Nyköpingin pidoissa vuonna 1317.
## Lähteet
Sombr

**Shane Michael Boose** (s. 5. heinäkuuta 2005 New York, New York, Yhdysvallat), tunnetaan paremmin taiteilijanimellään **Sombr**, on yhdysvaltalainen laulaja-lauluntekijä ja tuottaja.

Hän julkaisi debyyttisinglensä ”Nothing Left to Say” vuonna 2021 ja julkaisi ensimmäisen EP:nsä ”In Another Life” vuonna 2023 (tuottajina ovat toimineet Tony Berg, Warner Records ja hänen oma levy-yhtiönsä ”SMB”).

Vuoden 2025 MTV Video Music Awardsissa 7. syyskuuta 2025 ”Back to Friends” voitti parhaan vaihtoehtoisen videon palkinnon.

## Diskografia
### Studioalbumit
*2025: *I Barely Know Her*

### EP:t
*2023: *In Another Life*

### Singlet
* "Nothing Left To Say"
* "Fine"
* "Throught It All"
* "Caroline"
* "Willow"
* "Weak"
* "Alibi"
* "Never Find You"
* "Silhoutte"
* "My House Is Warm"
* "Would've Been You"
* "I Don't Know You Anymore"
* "In Your Arms"
* "I'll Remember Tonight"
* "Savior"
* "Perfume"
* "Do I Ever Cross Your Mind"
* "Makes Me Want You"
* "Back To Friends"
* "All I Ever Asked"
* "Undressed"
* "We Never Dated"
* "12 to 12"

## Lähteet
Élos

**Élos** () voi viitata seuraaviin paikkoihin Kreikassa:

* Élos, kylä ja Evrótaksen kunnan kunnallisyksikkö Lakonian alueyksikössä Peloponnesoksen alueella
* Élos, kylä Kíssamoksen kunnassa Chanián alueyksikössä Kreetan saarella ja alueella
Kalámi (Chaniá)

**Kalámi** (, ) on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 53 (2021).

Kalámin kylä sijaitsee Soúdanlahden rannalla noin 15 kilometriä itään Chanián kaupungista. Se on osa Ápteran kyläyhdyskuntaa. Kylässä sijaitsee osmanivallan aikainen Izzeddinin linnoitus.

Kylä sijaitsee nimellä Pontomoúri tunnetussa Soúdanlahteen johtavan salmen kapeimmassa kohdassa. Rannassa on jäänteitä venetsialaisten vuosina 1571–1608 rakennuttamasta vedenalaisesta muurista nimeltä Porporella, jonka oli tarkoitus kaventaa salmea, jotta se olisi helpommin puolustettava.

## Lähteet
Élos (Chaniá)

**Élos** () on Kreikan kylä, joka sijaitsee Kreetan saarella. Se kuuluu hallinnollisesti Kíssamoksen kuntaan, Chanián alueyksikköön ja Kreetan alueeseen. Kylän väkiluku on 112 (2021).

Éloksen kylä sijaitsee noin 24 kilometriä etelään Kíssamoksen kaupungista ja noin 57 kilometriä lounaaseen Chaniásta. Se on rakennettu Ágios Díkaios -vuoren rinteeseen noin 560 metrin korkeuteen merenpinnasta laskettuna. Kylän läheltä saa alkunsa Tyflós-joki. Élos on Kreetan kastanjanviljelyn keskuksia.

Élos muodostaa myös laajemman kyläyhdyskunnan (Δημοτική Κοινότητα Έλους, *Dimotikí Koinótita Élous*), johon kuuluvat varsinaisen Éloksen kylän lisäksi kylät Límni ja Loúchi. Koko yhdyskunnan väkiluku on 205 (2021).

## Lähteet

## Aiheesta muualla
Kalámi (Iraklion)

**Kalámi** (, ) on Kreikan kylä, joka sijaitsee Kreetan saarella. Se kuuluu hallinnollisesti Viánnoksen kuntaan, Iraklionin alueyksikköön ja Kreetan alueeseen. Kylän väkiluku on 6 (2021).

Kalámin kylä sijaitsee Kreetan kaakkoisosassa Díkti-vuoren eteläpuolella noin 67 kilometriä kaakkoon Iraklionin kaupungista. Se on rakennettu noin 480 metrin korkeuteen merenpinnasta laskettuna.

Kalámi muodostaa myös laajemman kyläyhdyskunnan (Δημοτική Κοινότητα Καλαμίου, *Dimotikí Koinótita Kalamíou*), johon kuuluvat varsinaisen Kalámin kylän lisäksi kylät Agía Paraskeví, Faflágkos, Káto Vígles, Psarí Foráda, Skafídia, Stavriá ja Syndonía. Koko yhdyskunnan väkiluku on 399 (2021).

## Lähteet

## Aiheesta muualla
Kalami

**Kalami** voi viitata seuraaviin:

* Kalámi, kylä Chanián kunnassa Chanián alueyksikössä Kreetan saarella ja alueella
* Kalámi, kylä Viánnoksen kunnassa Iraklionin alueyksikössä Kreetan saarella ja alueella
* kalamin kieli eli baškarikin kieli, Pakistanissa puhuttu kieli
Páos

**Páos** () on Kreikan kylä, joka kuuluu hallinnollisesti Kalávrytan kuntaan, Akhaian alueyksikköön ja Länsi-Kreikan alueeseen. Kylän väkiluku on 11 (2021).

Páoksen kylä sijaitsee noin 46 kilometriä lounaaseen Kalávrytan kylästä ja noin 103 kilometriä eteläkaakkoon Patraksesta. Se on rakennettu noin 823 metrin korkeuteen merenpinnasta laskettuna. Kylä on nimetty lähellä sijainneen antiikin ajan Paionin eli Paoksen kaupungin mukaan vuonna 1927. Nykyisen kylän aiempi nimi oli *Skoúpi* (Σκούπι).

Páos muodostaa myös laajemman kyläyhdyskunnan (Δημοτική Κοινότητα Πάου, *Dimotikí Koinótita Páou*), johon kuuluvat varsinaisen Páoksen kylän lisäksi hieman alempana sijaitseva Palaiós Páoksen (”Vanha Páos”, nimestään huolimatta uudempi) kylä sekä kylät Dechounaíika, Potamiá ja Vesíni. Koko yhdyskunnan väkiluku on 257 (2021).

## Lähteet
Pídima (Messenia)

**Pídima** () on Kreikan kylä, joka kuuluu hallinnollisesti Kalamátan kuntaan, Messenian alueyksikköön ja Peloponnesoksen alueeseen. Kylän väkiluku on 262 (2021).

Pídiman kylä sijaitsee noin 17 kilometriä pohjoisluoteeseen Kalamátan kaupungista. Se on rakennettu noin 26 metrin korkeuteen merenpinnasta laskettuna, ja sen luona olevista lähteistä saa alkunsa Tzirórema- eli Pídima-joki. Pídima muodostaa oman kyläyhdyskuntansa (Δημοτική Κοινότητα Πηδήματος, *Dimotikí Koinótita Pidímatos*), johon ei kuulu muita asutuksia.

## Lähteet
Bidasoa

**Bidasoa** () on joki Espanjan Navarran ja Baskimaan itsehallintoalueilla sekä Ranskan Uuden-Akvitanian alueella. Joki on noin 66 kilometriä pitkä. Se saa alkunsa espanjalaisesta Erratzun kylästä, jossa Pyreneiltä alkavat Iztauz- ja Izpegui-virrat kohtaavat, ja laskee Biskajanlahteen. Joen nimi on Erratzun ja Oronoz-Mugairin kylien välillä **Baztán**, kunnes se yhdistyy Marin-joen kanssa ja nimi muuttuu Bidasoaksi.

Joki muodostaa Espanjan ja Ranskan välisen rajan läntisimmät 10 kilometriä, kunnes raja siirtyy espanjalaisen Enderlatsan kylän kohdalla kuivalle maalle ja itää kohti. Joen loppujuoksulla sijaitsee Konpantzia-saari, joka on Espanjan ja Ranskan yhteishallintoalue. Se kuuluu espanjalaiseen Irunin kaupunkiin 1. helmikuuta – 31. heinäkuuta ja ranskalaiseen Hendayen kaupunkiin 1. elokuuta – 31. tammikuuta.

Joen suistossa sijaitsee Chingundin kosteikko, joka on Baskimaan kulttuuris-maantieteellisen alueen toiseksi suurin kosteikkoalue. Vuonna 1988 suistolle perustettiin 24 hehtaarin kokoinen Plaiaundin luonnonpuisto, joka on myös lintujen suojelualuetta.

## Rajanylitys
Bidasoa on myös aktiivinen laittomien rajanylitysten paikka. Useimmat rajan ylittäjät tulevat Espanjaan AfrikastaKanariansaarten kautta. He yrittävät mennä  Ranskaan linja-autoilla tai kävellen, mutta osa on yrittänyt uida joen toiselle puolelle, joka on vaatinut muutaman kuolonuhrin. Vuonna 2019 Bidasoan kautta tapahtui  laitonta rajanylitystä. Koronaviruspandemian aikana Ranska sulki rajansa ja käännytti rajan ylittäjät pois, mikäli heidän asiakirjansa eivät olleet kunnossa.

## Lähteet
Christ for All Nations

**Christ for All Nations** (lyh. **CfaN**) on kansainvälinen evankelinen lähetysjärjestö, jonka tavoitteena on levittää evankeliumia maailmanlaajuisesti erityisesti niille alueille ja ihmisryhmille, joilla on vähiten kristillistä vaikutusta. Järjestön perusti evankelista Reinhard Bonnke. Järjestö perustettiin vuonna 1972 Bonnken toimintaa varten Etelä-Afrikassa, mutta päämaja siirrettiin Johannesburgista Frankfurtiin vuonna 1986, osittain etääntyäkseen apartheid-järjestelmästä.

Järjestö tunnetaan Afrikassa järjestetyistä massatilaisuuksista, joissa on käytetty maailman suurinta telttaa 34 000 hengelle.

## Historia

Christ for all Nations (CfaN) on evankelista Reinhard Bonnken perustama kristillinen lähetysjärjestö, joka aloitti toimintansa vuonna 1974 Etelä-Afrikan Witfieldissä. Aluksi CfaN järjesti evankeliointitilaisuuksia pienessä teltassa, mutta osallistujamäärien kasvaessa hankittiin suurempi "Keltainen teltta" 10 000 hengelle. Pian tämäkin oli liian pieni, ja 1980-luvulta lähtien tilaisuudet siirtyivät avoimille kentille.

CfaN:n kampanjat kasvoivat erityisesti Nigeriassa 2000-luvun vaihteessa. Järjestön toiminta ulottui myös Eurooppaan, missä pidettiin *Fire Conference* -tapahtumia, esimerkiksi Frankfurtissa (1987) ja Birminghamissa (1988), innostaen länsimaisia kristittyjä evankeliointiin.

Vuonna 1992 Bonnke aloitti *From Minus to Plus* -projektin länsimaissa, jossa jaettiin evankelioivia kirjasia 93 miljoonaa kappaletta. Vuonna 2007 Daniel Kolenda liittyi CfaN:iin ja otti myöhemmin johtavan roolin.

## Kritiikki
Järjestön omistamien käännynnäiskorttien luotettavuutta on kritisoitu. Bonnke vastusti julkisesti ja voimakkaasti lakkoja, mielenosoituksia ja boikotteja. Tämän vuoksi anti-apartheid-liikkeen kristityt kritisoivat CfaN:ia ja sen yhteistyökumppani Rhema Bible Churchia. 

## Lähteet
Joe Alt

**Joseph ”Joe” Alt’** (s. 28. helmikuuta 2003 Minnesota, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on uloin hyökkäyksen linjamies. Alt edustaa NFL-joukkue Los Angeles Chargersia. Ennen NFL-uraansa hän edusti Notre Damen yliopiston joukkuetta. Chargers varasi hänet ensimmäisellä kierroksella viidennellä varausvuorolla .

Kesäkuussa 2024 Alt teki Chargersin kanssa nelivuotisen ja yhteensä 33,2 miljoonan dollarin arvoisen tulokassopimuksen. Sopimus sisältää 20,9 miljoonan dollarin arvoisen allekirjoituspalkkion.

Alt on pelannut 19 NFL:n runkosarjan ottelua. Alt on pelannut yhden NFL:n pudotuspelien ottelun. Uran tilastot päivitetty kauden 2025 neljännen peliviikon jälkeen 30. syyskuuta 2025.

## Lähteet
Hennadi Moskal

**Hennadi Hennadijovytš Moskal** (; 11. joulukuuta 1950 Zadubrivka – 17. maaliskuuta 2024) oli ukrainalainen poliitikko.

Moskal istui jäsenenä Verh’ovna Radassa vuosina 2007–2014. Hänet erotettiin Batkivštšyna-puolueesta vuonna 2014, koska hän oli kampanjoinut toisen puolueen presidenttiehdokkaan puolesta. Moskal toimi vuosina 2015–2019 Taka-Karpatian kuvernöörinä ja oli sitä ennen Luhanskin alueen kuvernööri. Hän kuoli 73-vuotiaana vaikeasta sairaudesta kärsittyään.

## Lähteet
Palaiós Páos

**Palaiós Páos** () on Kreikan kylä, joka kuuluu hallinnollisesti Kalávrytan kuntaan, Akhaian alueyksikköön ja Länsi-Kreikan alueeseen. Kylän väkiluku on 211 (2021).

Palaiós Páoksen kylä sijaitsee noin 44 kilometriä lounaaseen Kalávrytan kylästä ja noin 101 kilometriä eteläkaakkoon Patraksesta. Se on rakennettu noin 625 metrin korkeuteen merenpinnasta laskettuna. Kylä on osa Páoksen kyläyhdyskuntaa. Antiikin ajan Paionin eli Paoksen kaupungin arkeologinen alue sijaitsee kukkulalla noin kilometrin kylästä itään.

Kylän nimestä, suomeksi ”Vanha Páos”, huolimatta se on suhteellisen uusi asutus, kun taas Páoksen eli Skoúpin kylä on alkuperäinen vanha yläkylä, jonka asukkaat perustivat uuden kylän vuonna 1970, koska vanha kylä kärsi maanvyörymistä. Palaiós Páoksen alkuperäinen nimi olikin *Néos Páos* (Νέος Πάος) eli ”Uusi Páos".

## Lähteet
Nymfasía

**Nymfasía** () on Kreikan kylä, joka kuuluu hallinnollisesti Gortynían kuntaan, Arkadian alueyksikköön ja Peloponnesoksen alueeseen. Kylän väkiluku on 114 (2021).

Nymfasían kylä sijaitsee noin 38 kilometriä luoteeseen Trípolin kaupungista. Se on rakennettu noin 840 metrin korkeuteen merenpinnasta laskettuna. Kylän nimi oli vuoteen 1927 saakka slaavilaisperäinen *Granítsa* (Γρανίτσα). Nymfasía muodostaa oman kyläyhdyskuntansa (Δημοτική Κοινότητα Νυμφασίας, *Dimotikí Koinótita Nymfasías*), johon ei kuulu muita asutuksia.

Kylän lähellä sijaitsee Panagía Kernítsan luostari (*Moní Panagías Kernítsis*).

## Lähteet

## Aiheesta muualla

* Νυμφασία. Kylän verkkosivut.
Yosakoi

**Yosakoi** on japanilainen tanssi, jota usein nähdään *yosakoi matsuri* -festivaaleilla. Tanssi on energinen ryhmätanssi, joka on peräisin Kōchin prefektuurista. Tapahtumiin osallistuu tanssiryhmiä myös useista eri maista ja tapahtumia järjestetään useissa paikoissa. Tanssijoilla on toisinaan värikkäästi koristeltu musiikkiauto *jikatasha*.  Festivaali on aloitettu vuonna 1954 tarkoituksena edistää alueellista ja taloudellista kehitystä. Tanssijoilla on näyttäviä asuja ja käyttävät usein naruko-helistintä. Tanssia voidaan esittää paraatissa tai näyttämöllä. Tanssijoiden asuina on kimonoja, yukata-asuja sekä happi-takkeja, jotka vaihtelevat ryhmän esitystyylin mukaan. Musiikissa esiintyy paikallista kansanmusiikkia ja omia sovituksia. Yosakoi on vanha japaninkielinen sana, joka tarkoittaa "tule vierailemaan yöllä". Tapahtuman merkittävä piirre on sen vapaamuotoisuus verrattuna muihin perinteisiin festivaaleihin Japanissa, joissa voi olla sääntöjä tietyn tyyppiselle perinteiselle musiikille ja tanssille. Tanssin musiikki voi yhdistää tyypillisen *yosakoi*-melodian kansanmusiikkiin tai moderniin rock-musiikkiin. Esityksen aikana käytettävä *naruko* on puinen helistin, jota on käytetty pelottamaan lintuja riisipelloilta.

## Katso myös
* Matsuri

## Lähteet
5121 Numazawa

**5121 Numazawa (1989 AX1)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet
5126 Achaemenides

**5126 Achaemenides (1989 CH2)** on suuri asteroidi, joka luokitellaan Troijalaisiin asteroideihin. Asteroidi kiertää Aurinkoa lähimmillään  astronomisen yksikön päästä ja etäisimmillään  astronomisen yksikön päässä samalla kiertoradalla Jupiterin kanssa. Asteroidi kiertää Auringon ympäri  (noin ). Asteroidi on läpimitaltaan  ja sen pyörähdysaika akselin ympäri on .

## Lähteet
(523691) 2014 DO143

**(523691) 2014 DO143** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään  astronomisen yksikön päässä ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; . Kohde luokitellaan twotinoihin.

## Lähteet